Document ID: /fineweb-2-swissfilter-quality_10-filterrobots/filtered/02823.jsonl.gz/72

Učenici Hrvatske dopunske škole iz Schaffhausena, Frauenfelda i Bazenheida susreli su se u subotu 19. lipnja u Schaffhausenu. Takmičili su se u znanju i sportskim aktivnostima.
Sportski dio programa započeo je štafetnim trčanjem na 400 metara gdje su najuspješnije bile takmičarke iz Schaffhausena. Potom je slijedilo takmičenje u potezanju konopca i nogometni turnir. Školski odbor iz Schaffhausena, domaćini ove manifestacije, pripremili su ručak za sve goste. Nakon ručka nastavljeno je s nogometnim turnirom i natjecanjem u slobodnim bacanjima u koš. Posebna atrakcija bila je i nogometna utakmica roditelja. Za to vrijeme su timovi učenika ispunjavali testove iz poznavanja hrvatskog jezika, kulture i povijesti. Kiša je potjerala sve sudionika s igrališta u sportsku dvoranu. Tu je izvršena podjela nagrada najuspješnijima, a za vrijeme stanke nastupili su mladi glazbeni talenti i jedna plesna grupa.
Organizatori priredbe uručuju prigodne nagrade.
Učiteljica HDŠ Marijana Ćorluka i Katarina Dujmović (SH) s nagradom za najbolji literarni rad.
Plesna grupa iz Schaffhausena.
Zlato u štafeti na 400 m i košarci – Schaffhausen.
Nastup nove estradne zvijezde.
Ekipa iz Frauenfelda bila je najbolja u kvizu znanja.
U kvizu do petog razreda bili su najbolji učenici iz Schaffhausena/Neuhausena.
Pobjednici nogometnog turnira – Schaffhausen I.
Najbolji u potezanju konopca – Frauenfeld.
Drugo mjesto u košarci ekipi iz Schaffhausena.